(Návrh)

VYHLÁŠKA 

Ministerstva zdravotníctva Slovenskej republiky

z ... 2026, 
ktorou sa ustanovujú podmienky na zaradenie pracoviska poskytovateľa zdravotnej starostlivosti do zoznamu skríningových pracovísk, podmienky pre skríningové pracoviská, požiadavky na zdravotníckych pracovníkov vykonávajúcich zdravotné výkony pri organizovanom skríningu onkologických chorôb a včasnej detekcii rakoviny prsníka a kritériá optimálneho rozloženia  skríningových pracovísk

Ministerstvo zdravotníctva Slovenskej republiky (ďalej len „ministerstvo“) podľa § 45c písm. c) až e) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. ..../2026 Z. z.  ustanovuje:

§ 1
Predmet úpravy
Táto vyhláška ustanovuje
a) podmienky na zaradenie pracoviska poskytovateľa zdravotnej starostlivosti (ďalej len „poskytovateľ“) do zoznamu skríningových pracovísk,
b) podmienky pre skríningové pracoviská,  
c) požiadavky na zdravotníckych pracovníkov vykonávajúcich zdravotné výkony pri organizovanom skríningu onkologických chorôb a včasnej detekcii rakoviny prsníka,  
d) kritériá optimálneho rozloženia skríningových pracovísk. 

§ 2
Podmienky na zaradenie pracoviska poskytovateľa do zoznamu skríningových pracovísk pre organizovaný skríning rakoviny hrubého čreva a konečníka a podmienky pre skríningové pracoviská pre organizovaný skríning rakoviny hrubého čreva a konečníka
(1) Podmienkou na zaradenie pracoviska poskytovateľa do zoznamu skríningových pracovísk pre organizovaný skríning rakoviny hrubého čreva a konečníka je splnenie
a) minimálnych požiadaviek na materiálno-technické vybavenie podľa osobitného predpisu[footnoteRef:1]) a materiálno-technických požiadaviek uvedených v prílohe č. 1 časti A, [1: ) § 8 ods. 2 zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov.] 

b) minimálnych požiadaviek na personálne zabezpečenie podľa osobitného predpisu1) a personálnych požiadaviek uvedených v prílohe č. 1 časti  B a 
c) kritérií kvality uvedených v prílohe č. 1 časti D.

(2) Podmienkou pre skríningové pracovisko pre organizovaný skríning rakoviny hrubého čreva a konečníka je 
a) dodržiavanie podmienok podľa odseku 1 písm. a) a b),
b) plnenie indikátorov kvality uvedených v prílohe č. 1 časti E, 
c) vykonávanie skríningových vyšetrení pri organizovanom skríningu rakoviny  hrubého čreva a konečníka v súlade s osobitným predpisom[footnoteRef:2]) a štandardným postupom na výkon prevencie pri organizovanom skríningu rakoviny hrubého čreva a konečníka,[footnoteRef:3]) [2: ) § 45c písm. a) zákona č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení zákona č. .../2026 Z. z. .]  [3: ) § 45 ods. 1 písm. c) zákona č. 576/2004 Z. z. v znení neskorších predpisov.] 

d) zaznamenávanie údajov o každom skríningovom vyšetrení pri organizovanom skríningu rakoviny hrubého čreva a konečníka elektronicky do zdravotnej dokumentácie poistenca spôsobom a v štruktúre podľa štandardného postupu na výkon prevencie pri organizovanom skríningu rakoviny hrubého čreva a konečníka,3)
e) zber údajov o vykonaných skríningových vyšetreniach pri organizovanom skríningu rakoviny  hrubého čreva a konečníka a výsledkoch týchto vyšetrení podľa štandardného postupu na výkon prevencie pri organizovanom skríningu rakoviny hrubého čreva a konečníka,3)
f) vykonávanie interného hodnotenia kvality skríningového pracoviska pre organizovaný skríning rakoviny hrubého čreva a konečníka za predchádzajúci kalendárny rok do 31. marca.


(3) Interným hodnotením kvality skríningového pracoviska pre organizovaný skríning rakoviny hrubého čreva a konečníka je systematické preverovanie a hodnotenie plnenia podmienok podľa odseku 2 skríningovým pracoviskom pre organizovaný skríning rakoviny hrubého čreva a konečníka; ak sa pri internom hodnotení kvality zistí neplnenie niektorej z podmienok podľa odseku 2, súčasťou interného hodnotenia kvality sú aj informácie o spôsobe nápravy.


§ 3
Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny hrubého čreva a konečníka
Požiadavky na lekára, ktorý vykonáva skríningové vyšetrenie pri organizovanom skríningu rakoviny hrubého čreva a konečníka, na ktorého vykonávanie sa podľa osobitného predpisu2) vyžaduje splnenie kritérií ustanovených touto vyhláškou, sú ustanovené v prílohe č. 1 časti C.

§ 4
Kritériá optimálneho rozloženia skríningových pracovísk pre organizovaný skríning rakoviny hrubého čreva a konečníka
(1) Optimálne rozloženie skríningových pracovísk pre organizovaný skríning rakoviny hrubého čreva a konečníka sa posudzuje pre  územný obvod samosprávneho kraja na základe
a) geografického kritéria, 
b) časového kritéria,
c) demografického kritéria.

(2) Geografickým kritériom je dostupnosť z miesta trvalého pobytu alebo prechodného pobytu poistenca na najbližšie skríningové pracovisko pre organizovaný skríning rakoviny hrubého čreva a konečníka do 60 minút pri preprave osobným automobilom alebo verejnou dopravou v bežných dopravných podmienkach. 

(3) Časovým kritériom je priemerná doba odo dňa objednania sa poistenca na skríningové vyšetrenie na skríningovom pracovisku pre organizovaný skríning rakoviny hrubého čreva a konečníka do dňa uskutočnenia skríningového vyšetrenia, a to najviac
a) osem týždňov, ak ide o primárne skríningové vyšetrenie, ktoré sa vykonáva na skríningovom pracovisku pre organizovaný skríning rakoviny hrubého čreva a konečníka podľa osobitného predpisu,2)   
b) 30 dní, ak ide o skríningové vyšetrenie, ktoré sa vykonáva na skríningovom pracovisku pre organizovaný skríning rakoviny hrubého čreva a konečníka podľa osobitného predpisu.2)

(4) Demografickým kritériom je dostupnosť skríningových vyšetrení vzhľadom na veľkosť populácie a počet skríningových pracovísk pre organizovaný skríning rakoviny hrubého čreva a konečníka v územnom obvode samosprávneho kraja, pričom sa určuje ako podiel predpokladaného ročného počtu skríningových vyšetrení v rámci organizovaného skríningu rakoviny hrubého čreva a konečníka a predpokladanej ročnej kapacity skríningového pracoviska pre organizovaný skríning rakoviny hrubého čreva a konečníka, pričom výsledný počet skríningových pracovísk pre organizovaný skríning rakoviny hrubého čreva a konečníka v územnom obvode samosprávneho kraja sa zaokrúhľuje na celé číslo smerom nahor; ak je počet skríningových pracovísk pre organizovaný skríning rakoviny hrubého čreva a konečníka v územnom obvode samosprávneho kraja rovný alebo vyšší ako takto určený počet skríningových pracovísk, kritérium podľa odseku 1 písm. c) sa považuje za splnené. Na účely podľa prvej vety sa predpokladaný ročný počet skríningových vyšetrení v rámci organizovaného skríningu rakoviny hrubého čreva a konečníka v územnom obvode samosprávneho kraja určuje s prihliadnutím na veľkosť cieľovej populácie a očakávanú účasť na skríningových vyšetreniach stanovenú na základe údajov z predchádzajúceho kalendárneho roka o účasti na skríningových vyšetreniach, intervaloch skríningových vyšetrení a pozitivite testov na okultné krvácanie do stolice a predpokladaná ročná kapacita skríningového pracoviska pre organizovaný skríning rakoviny hrubého čreva a konečníka sa určuje ako 1 000 kolonoskopických vyšetrení.


§ 5
Podmienky na zaradenie pracoviska poskytovateľa do zoznamu skríningových pracovísk pre organizovaný skríning rakoviny krčka maternice a podmienky pre skríningové pracoviská pre organizovaný skríning rakoviny krčka maternice
(1) Podmienkou na zaradenie pracoviska poskytovateľa do zoznamu skríningových pracovísk pre organizovaný skríning rakoviny krčka maternice je splnenie  
a) minimálnych požiadaviek na materiálno-technické vybavenie podľa osobitného predpisu1) a materiálno-technických požiadaviek uvedených v prílohe č. 2 časti A,
b) minimálnych požiadaviek na personálne zabezpečenie podľa osobitného predpisu1) a personálnych požiadaviek uvedených v prílohe č. 2 časti  B a 
c) kritérií kvality uvedených v prílohe č. 2 časti C.

(2) Podmienkou pre skríningové pracovisko pre organizovaný skríning rakoviny krčka maternice je 
a) dodržiavanie podmienok podľa odseku 1 písm. a) a b),
b) plnenie indikátorov kvality uvedených v prílohe č. 2 časti D, 
c) vykonávanie skríningových vyšetrení pri organizovanom skríningu rakoviny krčka maternice v súlade s osobitným predpisom2) a štandardným postupom na výkon prevencie pri organizovanom skríningu rakoviny krčka maternice,3)
d) zaznamenávanie údajov o každom skríningovom vyšetrení pri organizovanom skríningu rakoviny krčka maternice elektronicky do zdravotnej dokumentácie poistenkyne spôsobom a v štruktúre podľa štandardného postupu na výkon prevencie pri organizovanom skríningu rakoviny krčka maternice,3)
e) zber údajov o vykonaných skríningových vyšetreniach pri organizovanom skríningu rakoviny krčka maternice a výsledkoch týchto vyšetrení podľa štandardného postupu na výkon prevencie pri organizovanom skríningu rakoviny krčka maternice,3)
f) vykonávanie interného hodnotenia kvality skríningového pracoviska pre organizovaný skríning rakoviny krčka maternice za predchádzajúci kalendárny rok do 31. marca.

(3) Interným hodnotením kvality skríningového pracoviska pre organizovaný skríning rakoviny krčka maternice je systematické preverovanie a hodnotenie plnenia podmienok podľa odseku 2 skríningovým pracoviskom pre organizovaný skríning rakoviny krčka maternice; ak sa pri internom hodnotení kvality zistí neplnenie niektorej z podmienok podľa odseku 2,  súčasťou interného hodnotenia kvality sú aj informácie o spôsobe nápravy. 


§ 6
Kritériá optimálneho rozloženia skríningových pracovísk pre organizovaný skríning rakoviny krčka maternice
(1) Optimálne rozloženie skríningových pracovísk pre organizovaný skríning rakoviny krčka maternice posudzuje ministerstvo pre  územný obvod samosprávneho kraja na základe 
a) geografického kritéria, 
b) časového kritéria,
c) demografického kritéria.

(2) Geografickým kritériom je dostupnosť z miesta trvalého pobytu alebo prechodného pobytu poistenkyne na najbližšie skríningové pracovisko pre organizovaný skríning rakoviny krčka maternice do 60 minút pri preprave osobným automobilom alebo verejnou dopravou v bežných dopravných podmienkach. 

(3) Časovým kritériom je priemerná doba najviac osem týždňov odo dňa objednania sa poistenkyne na skríningové vyšetrenie pri organizovanom skríningu rakoviny krčka maternice, ktoré sa vykonáva na skríningovom pracovisku pre organizovaný skríning rakoviny krčka maternice podľa osobitného predpisu,2) do dňa uskutočnenia  tohto skríningového vyšetrenia.

(4) Demografickým kritériom  je dostupnosť skríningových vyšetrení vzhľadom na veľkosť populácie a počet skríningových pracovísk pre organizovaný skríning rakoviny krčka maternice v územnom obvode samosprávneho kraja, pričom sa určuje ako podiel predpokladaného ročného počtu expertných kolposkopických vyšetrení v rámci organizovaného skríningu rakoviny krčka maternice a predpokladanej ročnej kapacity skríningového pracoviska pre organizovaný skríning rakoviny krčka maternice, pričom výsledný počet skríningových pracovísk pre organizovaný skríning rakoviny krčka maternice v územnom obvode samosprávneho kraja sa zaokrúhľuje na celé číslo smerom nahor; ak je počet skríningových pracovísk pre organizovaný skríning rakoviny krčka maternice v územnom obvode samosprávneho kraja rovný alebo vyšší ako takto určený počet skríningových pracovísk, kritérium podľa odseku 1 písm. c) sa považuje za splnené. Na účely podľa prvej vety sa predpokladaný ročný počet expertných kolposkopických vyšetrení v rámci organizovaného skríningu rakoviny krčka maternice v územnom obvode samosprávneho kraja určuje s prihliadnutím na veľkosť cieľovej populácie a očakávanú účasť na  skríningových vyšetreniach stanovenú na základe údajov z predchádzajúceho kalendárneho roka o účasti na skríningových vyšetreniach, intervaloch skríningových vyšetrení a podiele žien s indikáciou na expertné kolposkopické vyšetrenie a predpokladaná ročná kapacita skríningového pracoviska pre organizovaný skríning rakoviny krčka maternice sa určuje ako 1 000 expertných kolposkopických vyšetrení.


§ 7
Podmienky na zaradenie pracoviska poskytovateľa do zoznamu skríningových pracovísk pre organizovaný skríning rakoviny pľúc a podmienky pre skríningové pracoviská pre organizovaný skríning rakoviny pľúc
(1) Podmienkou na zaradenie pracoviska poskytovateľa do zoznamu skríningových pracovísk pre organizovaný skríning rakoviny pľúc je splnenie
a) minimálnych požiadaviek na materiálno-technické vybavenie podľa osobitného predpisu1) a materiálno-technických požiadaviek uvedených v prílohe č. 3 časti A,
b) minimálnych požiadaviek na personálne zabezpečenie podľa osobitného predpisu1) a personálnych požiadaviek uvedených v prílohe č. 3 časti  B, 
c) požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability podľa osobitného predpisu[footnoteRef:4]) a dodržiavanie diagnostických referenčných úrovní lekárskeho ožiarenia podľa osobitného predpisu[footnoteRef:5]) pri vykonávaní nízkodávkovej počítačovej tomografie hrudníka a [4: ) Zákon č. 87/2018 Z. z. v znení neskorších predpisov.]  [5: ) § 9a ods. 2 zákona č. 578/2004 Z. z. v znení neskorších predpisov.] 

d) kritérií kvality uvedených v prílohe č. 3 časti D.

(2) Podmienkou pre skríningové pracovisko pre organizovaný skríning rakoviny pľúc je  
a) dodržiavanie podmienok podľa odseku 1 písm. a), b) a c),
b) plnenie indikátorov kvality uvedených v prílohe č. 3 časti E, 
c) vykonávanie skríningových vyšetrení pri organizovanom skríningu rakoviny pľúc v súlade s osobitným predpisom2) a štandardným postupom na výkon prevencie pri organizovanom skríningu rakoviny pľúc,3)
d) zaznamenávanie údajov o každom skríningovom vyšetrení pri organizovanom skríningu rakoviny pľúc elektronicky do zdravotnej dokumentácie poistenca spôsobom a v štruktúre podľa štandardného postupu na výkon prevencie pri organizovanom skríningu rakoviny pľúc,3)
e) zber údajov o vykonaných skríningových vyšetreniach pri organizovanom skríningu rakoviny  pľúc a výsledkoch týchto vyšetrení podľa štandardného postupu na výkon prevencie pri organizovanom skríningu rakoviny pľúc,3)
f) vykonávanie interného hodnotenia kvality skríningového pracoviska pre organizovaný skríning rakoviny pľúc za predchádzajúci kalendárny rok do 31. marca.

(3) Interným hodnotením kvality skríningového pracoviska pre organizovaný skríning rakoviny pľúc je systematické preverovanie a hodnotenie plnenia podmienok podľa odseku 2 skríningovým pracoviskom pre organizovaný skríning rakoviny pľúc; ak sa pri internom hodnotení kvality zistí neplnenie niektorej z podmienok podľa odseku 2,  súčasťou interného hodnotenia kvality sú aj informácie o spôsobe nápravy.

§ 8
Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny pľúc
Požiadavky na lekára, ktorý vykonáva skríningové vyšetrenie pri organizovanom skríningu rakoviny pľúc, na ktorého vykonávanie sa podľa osobitného predpisu2) vyžaduje splnenie kritérií ustanovených touto vyhláškou, sú ustanovené v prílohe č. 3 časti C.

§ 9
Kritériá optimálneho rozloženia skríningových pracovísk pre organizovaný skríning rakoviny pľúc
(1) Optimálne rozloženie skríningových pracovísk pre organizovaný skríning rakoviny pľúc sa posudzuje pre  územný obvod samosprávneho kraja na základe
a) geografického kritéria, 
b) časového kritéria,
c) demografického kritéria.

(2) Geografickým kritériom je dostupnosť z miesta trvalého pobytu alebo prechodného pobytu poistenca na najbližšie skríningové pracovisko pre organizovaný skríning rakoviny pľúc do 60 minút pri preprave osobným automobilom alebo verejnou dopravou v bežných dopravných podmienkach. 

(3) Časovým kritériom je priemerná doba najviac osem týždňov odo dňa objednania sa poistenca na skríningové vyšetrenie pri organizovanom skríningu rakoviny pľúc, ktoré sa vykonáva na skríningovom pracovisku pre organizovaný skríning rakoviny pľúc podľa osobitného predpisu,2) do dňa uskutočnenia skríningového vyšetrenia.

(4) Demografickým kritériom je dostupnosť skríningových vyšetrení vzhľadom na veľkosť populácie a počet skríningových pracovísk pre organizovaný skríning rakoviny pľúc v územnom obvode samosprávneho kraja, pričom sa určuje ako podiel predpokladaného ročného počtu skríningových vyšetrení v rámci organizovaného skríningu rakoviny pľúc a predpokladanej ročnej kapacity skríningového pracoviska pre organizovaný skríning rakoviny pľúc, pričom výsledný počet skríningových pracovísk pre organizovaný skríning rakoviny pľúc v územnom obvode samosprávneho kraja sa zaokrúhľuje na celé číslo smerom nahor; ak je počet skríningových pracovísk pre organizovaný skríning rakoviny pľúc v územnom obvode samosprávneho kraja rovný alebo vyšší ako takto určený počet skríningových pracovísk, kritérium podľa odseku 1 písm. c) sa považuje za splnené. Na účely podľa prvej vety sa predpokladaný ročný počet skríningových vyšetrení v rámci organizovaného skríningu rakoviny pľúc v územnom obvode samosprávneho kraja určuje s prihliadnutím na veľkosť cieľovej populácie a očakávanú účasť na  skríningových vyšetreniach stanovenú na základe údajov z predchádzajúceho kalendárneho roka o účasti na skríningových vyšetreniach a intervaloch skríningových vyšetrení a predpokladaná ročná kapacita skríningového pracoviska pre organizovaný skríning rakoviny pľúc sa určuje ako 2 000 vyšetrení nízkodávkovou počítačovou tomografiou hrudníka.


§ 10
Podmienky na zaradenie pracoviska poskytovateľa do zoznamu skríningových pracovísk pre organizovaný skríning rakoviny prostaty a podmienky pre skríningové pracoviská pre organizovaný skríning rakoviny prostaty
(1) Podmienkou na zaradenie pracoviska poskytovateľa do zoznamu skríningových pracovísk pre organizovaný skríning rakoviny prostaty je splnenie
a) minimálnych požiadaviek na materiálno-technické vybavenie podľa osobitného predpisu1) a materiálno-technických požiadaviek uvedených v prílohe č. 4 časti A,
b) minimálnych požiadaviek na personálne zabezpečenie podľa osobitného predpisu1) a personálnych požiadaviek uvedených v prílohe č. 4 časti  B a 
c) kritérií kvality uvedených pre skríningové pracovisko v prílohe č. 4 časti D.
(2) Podmienkou pre skríningové pracovisko zaradené do zoznamu skríningových pracovísk pre organizovaný skríning rakoviny prostaty je 
a) dodržiavanie podmienok podľa odseku 1 písm. a) a b), 
b) plnenie indikátorov kvality uvedených v prílohe č. 4 časti E, 
c) vykonávanie skríningových vyšetrení pri organizovanom skríningu rakoviny prostaty v súlade s osobitným predpisom2) a štandardným postupom na výkon prevencie pri organizovanom skríningu rakoviny prostaty,3)
d) zaznamenávanie údajov o každom skríningovom vyšetrení pri organizovanom skríningu rakoviny prostaty elektronicky do zdravotnej dokumentácie poistenca spôsobom a v štruktúre podľa štandardného postupu na výkon prevencie pri organizovanom skríningu rakoviny prostaty,3)
e) zber údajov o vykonaných skríningových vyšetreniach pri organizovanom skríningu rakoviny prostaty a výsledkoch týchto vyšetrení podľa štandardného postupu na výkon prevencie pri organizovanom skríningu rakoviny prostaty,3)
f) vykonávanie interného hodnotenia kvality skríningového pracoviska pre organizovaný skríning rakoviny prostaty za predchádzajúci kalendárny rok do 31. marca.

(3) Interným hodnotením kvality skríningového pracoviska pre organizovaný skríning rakoviny prostaty je systematické preverovanie a hodnotenie plnenia podmienok podľa odseku 2 skríningovým pracoviskom pre organizovaný skríning rakoviny prostaty; ak sa pri internom hodnotení kvality zistí neplnenie niektorej z podmienok podľa odseku 2,  súčasťou interného hodnotenia kvality sú aj informácie o spôsobe nápravy.

§ 11
Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny prostaty
Požiadavky na lekára, ktorý vykonáva skríningové vyšetrenie pri organizovanom skríningu rakoviny prostaty, na ktorého vykonávanie sa podľa osobitného predpisu2) vyžaduje splnenie kritérií ustanovených touto vyhláškou, sú ustanovené v prílohe č. 4 časti C. 

 
§ 12
Kritériá optimálneho rozloženia skríningových pracovísk pre organizovaný skríning rakoviny prostaty
(1) Optimálne rozloženie skríningových pracovísk pre organizovaný skríning rakoviny prostaty sa posudzuje pre  územný obvod samosprávneho kraja na základe
a) geografického kritéria, 
b) časového kritéria,
c) demografického kritéria.

(2) Geografickým kritériom je dostupnosť z miesta trvalého pobytu alebo prechodného pobytu poistenca na najbližšie skríningové pracovisko pre organizovaný skríning rakoviny prostaty do 60 minút pri preprave osobným automobilom alebo verejnou dopravou v bežných dopravných podmienkach. 

(3) Časovým kritériom je priemerná doba najviac osem týždňov odo dňa objednania sa poistenca na skríningové vyšetrenie pri organizovanom skríningu rakoviny prostaty, ktoré sa vykonáva na skríningovom pracovisku pre organizovaný skríning rakoviny prostaty podľa osobitného predpisu,2) do dňa uskutočnenia skríningového vyšetrenia.

(4) Demografickým kritériom je dostupnosť skríningových vyšetrení vzhľadom na veľkosť populácie a počet skríningových pracovísk pre organizovaný skríning rakoviny prostaty v územnom obvode samosprávneho kraja, pričom sa určuje ako podiel predpokladaného ročného počtu skríningových vyšetrení v rámci organizovaného skríningu rakoviny prostaty a predpokladanej ročnej kapacity skríningového pracoviska pre organizovaný skríning rakoviny prostaty, pričom výsledný počet skríningových pracovísk pre organizovaný skríning rakoviny prostaty v územnom obvode samosprávneho kraja sa zaokrúhľuje na celé číslo smerom nahor; ak je počet skríningových pracovísk pre organizovaný skríning rakoviny prostaty v územnom obvode samosprávneho kraja rovný alebo vyšší ako takto určený počet skríningových pracovísk, kritérium podľa odseku 1 písm. c) sa považuje za splnené. Na účely podľa prvej vety sa predpokladaný ročný počet skríningových vyšetrení v rámci organizovaného skríningu rakoviny prostaty v územnom obvode samosprávneho kraja určuje s prihliadnutím na veľkosť cieľovej populácie a očakávanú účasť na skríningových vyšetreniach stanovenú na základe údajov z predchádzajúceho kalendárneho roka o účasti na skríningových vyšetreniach a intervaloch skríningových vyšetrení a predpokladaná ročná kapacita skríningového pracoviska pre organizovaný skríning rakoviny prostaty sa určuje ako 1 000 magnetických rezonancií prostaty, ak ide o rádiologické pracovisko, alebo 500 biopsií prostaty, ak ide o urologickú ambulanciu.


§ 13
Podmienky na zaradenie pracoviska poskytovateľa do zoznamu skríningových pracovísk pre organizovaný skríning rakoviny prsníka a včasnú detekciu rakoviny prsníka a podmienky pre skríningové pracoviská pre organizovaný skríning rakoviny prsníka a včasnú detekciu rakoviny prsníka
(1) Podmienkou na zaradenie pracoviska poskytovateľa do zoznamu skríningových pracovísk pre organizovaný skríning rakoviny prsníka a včasnú detekciu rakoviny prsníka je splnenie
a) minimálnych požiadaviek na materiálno-technické vybavenie podľa osobitného predpisu1) a materiálno-technických požiadaviek uvedených v prílohe č. 5 časti A,
b) minimálnych požiadaviek na personálne zabezpečenie podľa osobitného predpisu1) a personálnych požiadaviek uvedených v prílohe č. 5 časti  B, 
c) požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability podľa osobitného predpisu4) a dodržiavanie diagnostických referenčných úrovní lekárskeho ožiarenia podľa osobitného predpisu5) pri vykonávaní predskríningovej mamografie a skríningovej mamografie a
d) kritérií kvality uvedených v prílohe č. 5 časti C.

(2) Podmienkou pre skríningové pracovisko pre organizovaný skríning rakoviny prsníka a včasnú detekciu rakoviny prsníka (ďalej len „skríningové mamografické pracovisko“) je  
a) dodržiavanie podmienok podľa odseku 1 písm. a), b) a c),
b) plnenie indikátorov kvality uvedených v prílohe č. 5 časti D, 
c) vykonávanie skríningových vyšetrení pri organizovanom skríningu rakoviny prsníka v súlade s osobitným predpisom2) a štandardným postupom na výkon prevencie pri organizovanom skríningu rakoviny prsníka,3) 
d) vykonávanie vyšetrení pri včasnej detekcii rakoviny prsníka v súlade s osobitným predpisom2) a  štandardným postupom na výkon prevencie pri včasnej detekcii rakoviny prsníka,3) 
e)  zaznamenávanie údajov o každom skríningovom vyšetrení pri organizovanom skríningu rakoviny prsníka elektronicky do zdravotnej dokumentácie poistenkyne spôsobom a v štruktúre podľa štandardného postupu na výkon prevencie pri organizovanom skríningu rakoviny prsníka,3)
f) zaznamenávanie údajov o každom vyšetrení pri včasnej detekcii rakoviny prsníka elektronicky do zdravotnej dokumentácie poistenkyne spôsobom a v štruktúre podľa štandardného postupu na výkon prevencie pri včasnej detekcii rakoviny prsníka,3)
g) zber údajov o vykonaných skríningových vyšetreniach pri organizovanom skríningu rakoviny prsníka a výsledkoch týchto vyšetrení podľa štandardného postupu na výkon prevencie pri organizovanom skríningu rakoviny prsníka,3)
h) zber údajov o vykonaných vyšetreniach pri včasnej detekcii rakoviny prsníka a výsledkoch týchto vyšetrení podľa štandardného postupu na výkon prevencie pri včasnej detekcii rakoviny prsníka,3)
i) vykonávanie interného hodnotenia kvality skríningového mamografického pracoviska za predchádzajúci kalendárny rok do 31. marca.

(3)  Interným hodnotením kvality skríningového mamografického pracoviska je systematické preverovanie a hodnotenie plnenia podmienok podľa odseku 2 skríningovým mamografickým pracoviskom; ak sa pri internom hodnotení kvality zistí neplnenie niektorej z podmienok podľa odseku 2,  súčasťou interného hodnotenia kvality sú aj informácie o spôsobe nápravy.


§ 14
Kritériá optimálneho rozloženia skríningových mamografických pracovísk 
(1) Optimálne rozloženie skríningových mamografických pracovísk posudzuje ministerstvo v  územnom obvode samosprávneho kraja na základe
a) geografického kritéria, 
b) časového kritéria,
c) demografického kritéria.

(2) Geografickým kritériom je dostupnosť z miesta trvalého pobytu alebo prechodného pobytu poistenkyne na najbližšie skríningové mamografické pracovisko do 60 minút pri preprave osobným automobilom alebo verejnou dopravou v bežných dopravných podmienkach. 

(3) Časovým kritériom je priemerná doba najviac  
a) osem týždňov odo dňa objednania sa poistenkyne na skríningové vyšetrenie, ktoré sa vykonáva na skríningovom mamografickom pracovisku podľa osobitného predpisu,2) do dňa uskutočnenia skríningového vyšetrenia,
b) 12 týždňov odo dňa objednania sa poistenkyne na vyšetrenie pri včasnej detekcii rakoviny prsníka, ktoré sa vykonáva na skríningovom mamografickom pracovisku podľa osobitného predpisu,2)  do dňa uskutočnenia tohto vyšetrenia.

(4) Demografickým kritériom je dostupnosť predskríningových mamografických vyšetrení pre včasnú detekciu rakoviny prsníka a skríningových mamografických vyšetrení pre organizovaný skríning rakoviny prsníka v územnom obvode samosprávneho kraja, pričom sa určuje ako podiel súčtu predpokladaného ročného počtu predskríningových mamografických vyšetrení v rámci včasnej detekcie rakoviny prsníka a skríningových mamografických vyšetrení v rámci organizovaného skríningu rakoviny prsníka a predpokladanej ročnej kapacity skríningového mamografického pracoviska pre predskríningové mamografické vyšetrenia a skríningové mamografické vyšetrenia, pričom výsledný počet skríningových mamografických pracovísk pre organizovaný skríning rakoviny prsníka v územnom obvode samosprávneho kraja sa zaokrúhľuje na celé číslo smerom nahor;  ak je počet skríningových mamografických pracovísk v územnom obvode samosprávneho kraja rovný alebo vyšší ako takto určený počet skríningových mamografických pracovísk, kritérium podľa odseku 1 písm. c) sa považuje za splnené. Na účely podľa prvej vety sa predpokladaný ročný počet predskríningových mamografických vyšetrení pri včasnej detekcii rakoviny prsníka a skríningových mamografických vyšetrení pri organizovanom skríningu rakoviny prsníka v územnom obvode samosprávneho kraja určuje s prihliadnutím na veľkosť cieľovej populácie a očakávanú účasť na  včasnej detekcii rakoviny prsníka a skríningových mamografických vyšetreniach stanovenú na základe údajov z predchádzajúceho kalendárneho roka o účasti na včasnej detekcii rakoviny prsníka a skríningových mamografických vyšetreniach a intervaloch predskríningových mamografických vyšetrení a skríningových mamografických vyšetrení a predpokladaná ročná kapacita skríningového mamografického pracoviska sa určuje ako 12 000 mamografických vyšetrení. 

§ 15
Účinnosť 
Táto vyhláška nadobúda účinnosť 1. januára 2027 okrem § 7 až 12, prílohy č. 3 a prílohy č. 4, ktoré nadobúdajú účinnosť 1. januára 2028. 



Príloha č. 1
k vyhláške č. ..../2026 Z. z.

PODMIENKY NA ZARADENIE PRACOVISKA POSKYTOVATEĽA DO ZOZNAMU SKRÍNINGOVÝCH PRACOVÍSK PRE ORGANIZOVANÝ SKRÍNING RAKOVINY HRUBÉHO ČREVA A KONEČNÍKA A PODMIENKY PRE SKRÍNINGOVÉ PRACOVISKÁ PRE ORGANIZOVANÝ SKRÍNING RAKOVINY HRUBÉHO ČREVA A KONEČNÍKA 
A. Materiálno-technické požiadavky 
Materiálno-technické vybavenie zahŕňa

1. videokolonoskop, procesor a obrazovku s rozlíšením najmenej 1 920 x 1 080 pixelov (fullHD),
2. lôžko určené na pozákrokové sledovanie pacienta,
3. liečivá Naloxon a Flumazenil.

B. Personálne požiadavky 
Personálne zabezpečenie zahŕňa najmenej

1. jedného  lekára, ktorý spĺňa kritériá podľa časti C a vykonáva činnosť v rozsahu zodpovedajúcom najmenej 0,8-násobku ustanoveného týždenného pracovného času,
2. jednu sestru s certifikátom v certifikovanej pracovnej činnosti endoskopické vyšetrovacie metódy.[footnoteRef:6])  [6: ) Nariadenie vlády SR č. 296/2010 Z. z. o odbornej spôsobilosti na výkon zdravotníckeho povolania, spôsobe ďalšieho vzdelávania zdravotníckych pracovníkov, sústave špecializačných odborov a sústave certifikovaných pracovných činností v znení neskorších predpisov. ] 


C. Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny hrubého čreva a konečníka 
Požiadavky na lekára vykonávajúceho skríningové vyšetrenia na skríningovom pracovisku pre organizovaný skríning rakoviny hrubého čreva a konečníka zahŕňajú 

1. špecializáciu v špecializačnom odbore 
a) gastroenterológia, 
b) chirurgia s certifikátom v certifikovanej pracovnej činnosti diagnostická a intervenčná kolonoskopia,6) alebo 
c) vnútorné lekárstvo s certifikátom v certifikovanej pracovnej činnosti diagnostická a intervenčná kolonoskopia,6) 
2. vykonanie najmenej 
a) 200 zdravotných výkonov zahŕňajúcich kompletné endoskopické vyšetrenie hrubého čreva a konečníka za každý jeden kalendárny rok v predchádzajúcich troch kalendárnych rokoch, 
b) 30 zdravotných výkonov zahŕňajúcich odstránenie a vybratie polypu zo steny hrubého čreva alebo konečníka v priebehu kolonoskopie (polypektómia) za každý jeden kalendárny rok v  predchádzajúcich troch kalendárnych rokoch.


D. Kritériá kvality 
Kritériá kvality sledované za kalendárny rok zahŕňajú

1. materiálno-technické požiadavky na skríningové pracovisko pre organizovaný skríning rakoviny hrubého čreva a konečníka,
2. personálne požiadavky na skríningové pracovisko pre organizovaný skríning rakoviny hrubého čreva a konečníka,
3. zabezpečenie nadväznosti na zariadenie spoločných vyšetrovacích a liečebných zložiek v odbore patologická anatómia s akreditáciou  podľa osobitného predpisu,[footnoteRef:7])  [7: ) Zákon č. 53/2023 Z. z. o akreditácii orgánov posudzovania zhody.] 

4. výsledok klinického auditu zhoda, ak bol za sledované obdobie vykonaný klinický audit.[footnoteRef:8]) [8: ) § 9b zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov.] 


E. Indikátory kvality 
Indikátory kvality sledované za kalendárny rok zahŕňajú

	Názov indikátora
	Hodnota indikátora

	Počet zdravotných výkonov zahŕňajúcich kompletné endoskopické vyšetrenie hrubého čreva a konečníka vykonaných na pracovisku.
	≥ 200


	Počet zdravotných výkonov skríningová kolonoskopia, primárna skríningová kolonoskopia, skríningová ileokolonoskopia, primárna skríningová ileokolonoskopia, skríningová parciálna kolonoskopia s pozitívnym výsledkom klinického vyhodnotenia a primárna parciálna kolonoskopia s pozitívnym výsledkom klinického vyhodnotenia vykonaných na pracovisku.
	≥ 100

	Počet zdravotných výkonov skríningová kolonoskopia, primárna skríningová kolonoskopia, skríningová ileokolonoskopia, primárna skríningová ileokolonoskopia, skríningová parciálna kolonoskopia s pozitívnym výsledkom klinického vyhodnotenia a primárna parciálna kolonoskopia s pozitívnym výsledkom klinického vyhodnotenia vykonaných lekárom podľa časti C.
	≥ 100

	Počet zdravotných výkonov zahŕňajúcich polypektómiu v hrubom čreve a konečníku vykonaných na pracovisku. 
	≥ 30

	Výsledok klinického auditu za sledované obdobie, ak bol vykonaný.
	zhoda

	Vykonanie interného hodnotenia kvality.

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny hrubého čreva a konečníka.



Príloha č. 2
k vyhláške č. ..../2026 Z. z.

PODMIENKY NA ZARADENIE PRACOVISKA POSKYTOVATEĽA DO ZOZNAMU SKRÍNINGOVÝCH PRACOVÍSKPRE ORGANIZOVANÝ SKRÍNING RAKOVINY KRČKA MATERNICE A PODMIENKY PRE SKRÍNINGOVÉ PRACOVISKÁ PRE ORGANIZOVANÝ SKRÍNING RAKOVINY KRČKA MATERNICE
A. Materiálno-technické požiadavky 

Materiálno-technické vybavenie zahŕňa

1. kolposkop s optickým systémom umožňujúcim ostré zobrazenie vyšetrovaných tkanív, s nastaviteľným zväčšením a koaxiálnym osvetlením, vybavený systémom na vyhotovovanie digitálnej obrazovej dokumentácie vo forme fotografií alebo videozáznamov s možnosťou archivácie obrazového materiálu v zdravotnej dokumentácii,
2. nástroje a pomôcky na vykonávanie kolposkopického vyšetrenia a odber bioptických vzoriek vrátane vaginálnych zrkadiel rôznych veľkostí, bioptických klieští a nástrojov a prostriedkov na zabezpečenie hemostázy a spotrebného materiálu potrebného na aplikáciu diagnostických roztokov (kyselina octová, Lugolov roztok), 
3. informačný systém umožňujúci priebežné zaznamenávanie klinických nálezov a výsledkov laboratórnych vyšetrení a uchovávanie digitálnej obrazovej dokumentácie ako súčasti zdravotnej dokumentácie.


B. Personálne požiadavky 
Personálne zabezpečenie zahŕňa najmenej

1. jedného lekára so špecializáciou v špecializačnom odbore 
a) onkológia v gynekológii alebo 
b) gynekológia a pôrodníctvo, s certifikátom v certifikovanej pracovnej činnosti expertná kolposkopia.6)

C. Kritériá kvality 
Kritériá kvality  sledované za kalendárny rok zahŕňajú

1. materiálno-technické požiadavky na skríningové pracovisko pre organizovaný skríning rakoviny krčka maternice, 
2. personálne požiadavky na skríningové pracovisko pre organizovaný skríning rakoviny krčka maternice,
3. diagnostikovanie histologicky potvrdených lézií CIN2+ u najmenej 50 pacientiek na pracovisku za predchádzajúci kalendárny rok na základe evidencie kolposkopických nálezov a výsledkov histopatologických vyšetrení,
4. výsledok klinického auditu zhoda, ak bol za sledované obdobie vykonaný klinický audit, 
5. zabezpečenie nadväznosti na zariadenie spoločných vyšetrovacích a liečebných zložiek v odbore
a. patologická anatómia s akreditáciou  podľa osobitného predpisu,7) a
b. klinická mikrobiológia s akreditáciou podľa osobitného predpisu7) alebo klinická genetika.

D. Indikátory kvality 

Indikátory kvality  sledované za kalendárny rok zahŕňajú

	Názov indikátora
	Hodnota indikátora

	Počet výkonov expertná kolposkopia bez biopsie a expertná kolposkopia s biopsiou vykonaných na pracovisku.
	≥ 300


	Počet histologicky potvrdených lézií CIN2+ diagnostikovaných na pracovisku.
	≥ 50


	Výsledok klinického auditu za sledované obdobie, ak bol vykonaný.
	zhoda

	Vykonanie interného hodnotenia kvality.

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny krčka maternice.




Vysvetlivky skratiek
CIN 	– cervikálna intraepiteliálna neoplázia
CIN2+ 	– cervikálna intraepiteliálna neoplázia druhého alebo vyššieho stupňa



Príloha č. 3
k vyhláške č. ..../2026 Z. z.

PODMIENKY NA ZARADENIE PRACOVISKA POSKYTOVATEĽA DO ZOZNAMU SKRÍNINGOVÝCH PRACOVÍSKPRE ORGANIZOVANÝ  SKRÍNING RAKOVINY PĽÚC A PODMIENKY PRE SKRÍNINGOVÉ PRACOVISKÁ PRE ORGANIZOVANÝ SKRÍNING RAKOVINY PĽÚC
A. Materiálno-technické požiadavky 
Materiálno-technické vybavenie zahŕňa

1. multidetektorový prístroj počítačovej tomografie, ktorý spĺňa tieto požiadavky: 
a. počet rezov: najmenej 64,
b. počet radov detektora: najmenej 32,
c. kolimácia: najviac 1 mm,
d. rotačný čas röntgenovej lampy v gantry: najviac 0,5 s,
e. možnosť automatickej modulácie prúdu röntgenovej lampy,
f. možnosť vytvorenia a voľby nízkodávkového protokolu (LDCT) na ovládacej stanici,
g. možnosť iteratívnej rekonštrukcie alebo AI rekonštrukcie,
h. hrúbka rekonštruovaných rezov najviac 1 mm, preferované najviac 0,75 mm, 
i. čas skenovania hrudníka menej ako 10 s,
j. softvér na volumetriu uzlov, 
2. diagnostickú pracovnú stanicu, ktorá spĺňa tieto požiadavky:  
a. dvojica monitorov s rozlíšením najmenej 3 Mpx na každý monitor, s možnosťou autokalibrácie a so zodpovedajúcou grafickou kartou, umožňujúcou zobrazenie dát vo formáte DICOM,
b. softvér, ktorý je certifikovaný pre deklarované použitie v rádiológii, s možnosťou exportu do úložiska PACS alebo na externé pamäťové médium vo formáte DICOM, 
3. systém na správu radiačnej ochrany a monitorovanie dávok pre automatické hodnotenie diagnostických referenčných úrovní, obrazovej kvality, sledovanie ožiarenia pacientov vrátane exportu údajov určených pre potreby ministerstva a interné hodnotenie kvality,
4. vhodný QC fantóm pre vykonávanie skúšky prevádzkovej stálosti CT prístroja.

B. Personálne požiadavky 
Personálne zabezpečenie zahŕňa najmenej

1. jedného lekára, ktorý spĺňa kritériá podľa časti C,
2. jedného odborného zástupcu pre radiačnú ochranu s osvedčením o odbornej spôsobilosti podľa osobitného predpisu,[footnoteRef:9]) [9: ) § 49 zákona č. 87/2018 Z. z. o radiačnej ochrane a o zmene a doplnení niektorých zákonov v znení zákona č. 119/2023 Z. z. ] 

3. dvoch rádiologických technikov s certifikátom v certifikovanej pracovnej činnosti výpočtová tomografia-CT,6) každého v rozsahu zodpovedajúcom ustanovenému týždennému pracovnému času. 

C. Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny pľúc 
Požiadavky na lekára vykonávajúceho nízkodávkovú počítačovú tomografiu hrudníka zahŕňajú 

1. špecializáciu v špecializačnom odbore rádiológia, 
2. popísanie najmenej 300 CT hrudníka za kalendárny rok v predchádzajúcich troch kalendárnych rokoch.

D. Kritériá kvality 
Kritériá kvality sledované za kalendárny rok zahŕňajú

1. materiálno-technické požiadavky na skríningové pracovisko pre organizovaný skríning rakoviny pľúc,  
2. personálne požiadavky na skríningové pracovisko pre organizovaný skríning rakoviny pľúc, 
3. najmenej 1 000 CT vyšetrení hrudníka vykonaných na pracovisku za kalendárny rok v predchádzajúcich troch kalendárnych rokoch; do tohto počtu sa započítavajú vyšetrenia, ktorých súčasťou je zachytenie hrudníka,
4. dodržiavanie diagnostických referenčných úrovní lekárskeho ožiarenia podľa osobitného predpisu,5) ktorá je stanovená veličinou CTDIvol podľa hmotnosti pacienta:  0,4 mGy (< 50 kg), 0,8 mGy (50–80 kg), 1,6 mGy (> 80 kg),
5. dodržiavanie požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability prístroja počítačovej tomografie podľa osobitného predpisu,4) 
6. dodržiavanie diagnostických referenčných úrovní lekárskeho ožiarenia podľa osobitného predpisu5) pri vykonávaní nízkodávkovej počítačovej tomografie hrudníka,
7. výsledok klinického auditu zhoda, ak bol za sledované obdobie vykonaný klinický audit.


E. Indikátory kvality 
Indikátory kvality sledované za kalendárny rok zahŕňajú

	Názov indikátora
	Hodnota indikátora

	Počet vykonaných vyšetrení hrudníka počítačovou tomografiou na pracovisku
	≥ 1 000

	Počet vykonaných skríningových vyšetrení hrudníka nízkodávkovou počítačovou tomografiou na pracovisku
	≥ 100

	Dodržiavanie diagnostických referenčných úrovní lekárskeho ožiarenia podľa osobitného predpisu.5)

	Dodržiavanie požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability prístroja počítačovej tomografie podľa osobitného predpisu.4)

	Výsledok klinického auditu za sledované obdobie, ak bol vykonaný.
	zhoda

	Vykonanie interného hodnotenia kvality.

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny pľúc.




Vysvetlivky skratiek

AI	– umelá inteligencia (Artificial Intelligence)
CT	– počítačová tomografia (Computed Tomography)
CTDIvol	– objemový index dávky počítačovej tomografie (Volume Computed Tomography Dose Index)
DICOM	– štandard na digitálne zobrazovanie a komunikáciu v medicíne (Digital Imaging and Communications in Medicine)
LDCT	– nízkodávková počítačová tomografia (Low-Dose Computed Tomography)
PACS	– systém na archiváciu a prenos obrazovej dokumentácie (Picture Archiving and Communication System)
QC	– kontrola kvality (Quality Control)


Príloha č. 4
k vyhláške č. ..../2026 Z. z.

PODMIENKY NA ZARADENIE PRACOVISKA POSKYTOVATEĽA DO ZOZNAMU SKRÍNINGOVÝCH PRACOVÍSK PRE ORGANIZOVANÝ SKRÍNING RAKOVINY PROSTATY A PODMIENKY PRE SKRÍNINGOVÉ PRACOVISKÁ PRE ORGANIZOVANÝ SKRÍNING RAKOVINY PROSTATY
A. Materiálno-technické požiadavky 
Materiálno-technické vybavenie zahŕňa

1. pre rádiologické pracovisko
a) prístroj magnetickej rezonancie, ktorý spĺňa tieto požiadavky:
a. indukcia magnetického poľa 3 Tesla alebo 1,5 Tesla, ak je prístroj modernej generácie so silným gradientovým systémom a použitím kvalitnej povrchovej viackanálovej phased-array cievky (najmenej 8 kanálov) a ak sa na 1,5 Tesla dodrží optimalizovaný protokol (vyššie rozlíšenie T2, kvalitné DWI),
b. multikanálová povrchová phased-array cievka, optimálne ≥ 16 prijímacích kanálov pre panvu/prostatu (najmenej 8),
c. akvizičná jednotka (softvér/firmvér/sekvencie) musí podporovať PI-RADS v2.1 požiadavky: multiplanárne T2 vážené zobrazenie, DWI s viacerými b-hodnotami (vrátane vysokých b-hodnôt ≥ 1 400–2 000 s/mm²) a ADC mapy; DCE s časovým rozlíšením ≤ 15 s pri multiparametrickom MRI (mpMRI),
b) injektor (pre DCE/mpMRI) s dvojkomorovou automatickou striekačkou na podávanie gadolínia a následné prepláchnutie fyziologickým roztokom s dávkou 0,1 mmol/kg, rýchlosťou 2–3 ml/s, následným preplachom 20 ml chloridu sodného,
c) diagnostickú pracovnú stanicu, ktorá spĺňa tieto požiadavky:  
a. diagnostická PACS-stanica s DICOM kompatibilitou, MPR/zoom/registration nástrojmi, ADC mapami a možnosťou zobrazenia viacerých sérií synchronizovane,
b. softvér pre meranie a anotácie a export popisu,
c. diagnostické monitory spĺňajúce štandardné kritériá pre MRI,

2. pre urologickú ambulanciu
a) technické vybavenie spĺňajúce aktuálne požiadavky na realizovanie cielenej fúznej biopsie prostaty s možnosťou vykonať biopsiu transrektálnym prístupom,
b) technické vybavenie spĺňajúce aktuálne požiadavky na realizovanie cielenej fúznej biopsie prostaty s možnosťou vykonať biopsiu transperineálnym prístupom.

B. Personálne požiadavky 
Personálne zabezpečenie zahŕňa najmenej

1. dvoch lekárov, ktorí spĺňajú kritériá podľa časti C bodu 1 pre rádiologické pracovisko,
2. jedného lekára, ktorý spĺňa kritériá podľa časti C bodu 2 pre urologickú ambulanciu


C. Požiadavky na zdravotníckych pracovníkov vykonávajúcich zdravotné výkony pri organizovanom skríningu rakoviny prostaty 

1. Požiadavky na lekára vykonávajúceho magnetickú rezonanciu prostaty bez kontrastnej látky alebo magnetickú rezonanciu s kontrastnou látkou zahŕňajú 
a) špecializáciu v špecializačnom odbore rádiológia, 
b) vyhodnotenie najmenej 200 magnetických rezonancií prostaty za kalendárny rok,
c) najmenej 8 rokov praxe v popisovaní vyšetrení magnetickej rezonancie.

2. Požiadavky na lekára vykonávajúceho biopsiu prostaty na skríningovom pracovisku pre organizovaný skríning rakoviny prostaty zahŕňajú 
a) špecializáciu v špecializačnom odbore urológia a úspešné absolvovanie odbornej prípravy zameranej na vykonávanie biopsie prostaty podľa štandardného postupu na výkon prevencie pri organizovanom skríningu rakoviny prostaty,3)
b) vykonanie najmenej 20 cielených fúznych biopsií prostaty za kalendárny rok.

D. Kritériá kvality 

1. Kritériá kvality pre rádiologické pracovisko sledované za kalendárny rok zahŕňajú
a) materiálno-technické požiadavky na skríningové pracovisko pre organizovaný skríning rakoviny prostaty ustanovené pre rádiologické pracovisko,
b) personálne požiadavky na skríningové pracovisko pre organizovaný skríning rakoviny prostaty ustanovené pre rádiologické pracovisko,
c) využívanie protokolu zobrazení a hodnotení PI-RADS v 2.1,
d) hodnotenie kvality vykonaného vyšetrenia magnetickej rezonancie prostaty podľa PI-QUAL v2,
e) najmenej 200 magnetických rezonancií prostaty vykonaných na pracovisku za kalendárny rok alebo aspoň v jednom z predchádzajúcich troch kalendárnych rokov,
f) výsledok klinického auditu zhoda, ak bol za sledované obdobie vykonaný klinický audit,

2. Kritériá kvality pre urologickú ambulanciu sledované za kalendárny rok zahŕňajú
a) materiálno-technické požiadavky na skríningové pracovisko pre organizovaný skríning rakoviny prostaty ustanovené pre urologickú ambulanciu, 
b) personálne požiadavky na skríningové pracovisko pre organizovaný skríning rakoviny prostaty ustanovené pre urologickú ambulanciu,
c) najmenej 20 fúznych biopsií prostaty vykonaných na pracovisku za kalendárny rok,
d) výsledok klinického auditu zhoda, ak bol za sledované obdobie vykonaný klinický audit, 
e) zabezpečenie nadväznosti na zariadenie spoločných vyšetrovacích a liečebných zložiek v odbore
a. patologická anatómia s akreditáciou  podľa osobitného predpisu,7) a
b. klinická biochémia s akreditáciou  podľa osobitného predpisu.7)

E. Indikátory kvality 

1. Indikátory kvality pre rádiologické pracovisko sledované za kalendárny rok zahŕňajú

	Názov indikátora
	Hodnota indikátora

	Počet vyšetrení magnetická rezonancia prostaty v rámci skríningu rakoviny prostaty – bez kontrastnej látky a magnetická rezonancia prostaty v rámci skríningu rakoviny prostaty – s kontrastnou látkou. 
	≥ 200

	Výsledok klinického auditu za sledované obdobie, ak bol vykonaný.
	zhoda

	Vykonanie interného hodnotenia kvality.

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny prostaty.



2. Indikátory kvality pre urologickú ambulanciu sledované za kalendárny rok zahŕňajú
	Názov indikátora
	Hodnota indikátora

	Počet výkonov cielená fúzna biopsia prostaty, cielená fúzna a systematická biopsia, fúzna a systematická biopsia prostaty.
	≥ 50

	Výsledok klinického auditu za sledované obdobie, ak bol vykonaný.
	zhoda

	Vykonanie interného hodnotenia kvality.

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny prostaty.




Vysvetlivky skratiek

ADC	– zdanlivý difúzny koeficient (Apparent Diffusion Coefficient)
DCE	– dynamické kontrastné zobrazenie (Dynamic Contrast-Enhanced Imaging)
DICOM	– štandard na digitálne zobrazovanie a komunikáciu v medicíne (Digital Imaging and Communications in Medicine)
DWI	– difúzne vážené zobrazenie (Diffusion-Weighted Imaging)
mpMRI	– multiparametrické zobrazovanie magnetickou rezonanciou (Multiparametric Magnetic Resonance Imaging)
MRI	– zobrazovanie magnetickou rezonanciou (Magnetic Resonance Imaging)
MPR	– multiplanárna rekonštrukcia (Multiplanar Reconstruction)
PACS	– systém na archiváciu a prenos obrazovej dokumentácie (Picture Archiving and Communication System)
PI-QUAL	– systém hodnotenia kvality zobrazenia prostaty magnetickou rezonanciou (Prostate Imaging Quality)
PI-RADS	– systém štandardizovaného hodnotenia a vykazovania nálezov pri zobrazovaní prostaty (Prostate Imaging Reporting and Data System)
T2	– priečny relaxačný čas; v spojení „T2 vážené zobrazenie“ označuje spôsob váženia obrazu magnetickej rezonancie



Príloha č. 5
k vyhláške č. ..../2026 Z. z.

PODMIENKY NA ZARADENIE PRACOVISKA POSKYTOVATEĽA DO ZOZNAMU SKRÍNINGOVÝCH PRACOVÍSKPRE ORGANIZOVANÝ SKRÍNING RAKOVINY PRSNÍKA  A VČASNÚ DETEKCIU RAKOVINY PRSNÍKA A PODMIENKY PRE SKRÍNINGOVÉ MAMOGRAFICKÉ PRACOVISKÁ 
A. Materiálno-technické požiadavky 
Materiálno-technické vybavenie zahŕňa

1. mamografický prístroj s priamou digitalizáciou, ktorý spĺňa tieto požiadavky:
a. vysokofrekvenčný generátor s rozsahom najmenej 23–34 kV,
b. vzdialenosť ohnisko-receptor obrazu: najmenej 60 cm,
c. digitálny indikátor sily a hrúbky kompresie,
d. funkčný systém automatickej expozície (AEC),
e. vhodný pre 2D mamografiu,
2. ultrasonografický prístroj, ktorý spĺňa tieto požiadavky:
a. základná jednotka s plne digitálnym softvérovo riadeným formovaním zväzku ultrazvukových vĺn s technickou podporou dvojrozmerného zobrazenia v šedej škále (B-mód),
b. multifrekvenčná širokopásmová lineárna sonda so strednou frekvenciou najmenej 12,5 MHz určená na prehľadovú diagnostiku prsnej žľazy a regionálnych lymfatických uzlín,
c. vysokofrekvenčná lineárna sonda s dosiahnuteľnou frekvenciou najmenej 18,0 MHz určená na detailnú diagnostiku povrchových lézií,
d. dopplerovské merania a zobrazenie prietoku krvi s vysokou citlivosťou na detekciu nízkoprietokovej neovaskularizácie,
e. dátové rozhranie s plnou podporou sieťového a dátového štandardu DICOM 3.0, umožňujúce ukladanie obrazovej dokumentácie do systému PACS,
3. súpravu na vykonávanie jadrovej biopsie pod ultrasonografickou kontrolou (bioptická súprava na jadrovú biopsiu), ktorá zahŕňa bioptickú pištoľ, bioptické ihly veľkosti 14 G a ďalšie príslušné bioptické ihly, 
4. diagnostickú pracovnú stanicu, ktorá spĺňa tieto požiadavky
a. monitory vysokého rozlíšenia certifikované podľa osobitného predpisu,[footnoteRef:10]) [10: ) Nariadenie Európskeho parlamentu a Rady (EÚ) 2017/745 z 5. apríla 2017 o zdravotníckych pomôckach, zmene smernice 2001/83/ES, nariadenia (ES) č. 178/2002 a nariadenia (ES) č. 1223/2009 a o zrušení smerníc Rady 90/385/EHS a 93/42/EHS (Ú. v. EÚ L 117, 5. 5. 2017) v platnom znení.] 

b. najmenej dva monitory s rozlíšením najmenej 5 Mpx, 2 048 x 2 560 pixelov, alebo jeden monitor s rozlíšením najmenej 8 Mpx,
5. dátové úložisko na dlhodobú archiváciu obrazových dát zo skríningových vyšetrení v sieťovom a dátovom štandarde DICOM 3.0 s kapacitou zodpovedajúcou predpokladanému počtu vyšetrení a so zabezpečením nepretržitého uchovávania zdravotnej dokumentácie počas doby ustanovenej osobitným predpisom,
6. systém na správu radiačnej ochrany a monitorovanie dávok pre automatické hodnotenie diagnostických referenčných úrovní, obrazovej kvality, sledovanie ožiarenia pacientov vrátane exportu údajov určených pre potreby ministerstva a interné hodnotenie kvality,
7. akreditačný mamografický fantóm, PMMA fantómy 240 x 300 mm s hrúbkou 20, 40 a 60 mm s hliníkovým filtrom.
B. Personálne požiadavky 
Personálne zabezpečenie zahŕňa najmenej

1. dvoch lekárov so špecializáciou v špecializačnom odbore rádiológia, z ktorých najmenej jeden má certifikát v certifikovanej pracovnej činnosti mamodiagnostika v rádiológii,6) pričom aspoň jeden z týchto dvoch lekárov vykonáva činnosť v rozsahu zodpovedajúcom ustanovenému týždennému pracovnému času a súčasne lekár s certifikátom v certifikovanej pracovnej činnosti mamodiagnostika v rádiológii vykonáva činnosť v rozsahu zodpovedajúcom najmenej 0,6-násobku ustanoveného týždenného pracovného času,
2. jedného odborného zástupcu pre radiačnú ochranu s osvedčením o odbornej spôsobilosti podľa osobitného predpisu,9) 
3. jedného rádiologického technika s certifikátom v certifikovanej pracovnej činnosti mamografia,6) ktorý vykonáva činnosť v rozsahu zodpovedajúcom ustanovenému týždennému pracovnému času,
4. jednu sestru, ktorá získala odbornú spôsobilosť na výkon odborných pracovných činností, s odbornou praxou najmenej tri roky na rádiologickom pracovisku so zameraním na mamodiagnostiku, vrátane asistencie pri vykonávaní intervenčných výkonov. 


C. Kritériá kvality 
Kritériá kvality sledované za kalendárny rok zahŕňajú

1. materiálno-technické požiadavky na skríningové mamografické pracovisko,  
2. personálne požiadavky na skríningové mamografické pracovisko, 
3. vykonanie najmenej 3 000 mamografických vyšetrení na pracovisku za kalendárny rok v predchádzajúcich dvoch kalendárnych rokoch,
4. vykonávanie najmenej 50 jadrových biopsií pod ultrasonografickou kontrolou na pracovisku,
5. zabezpečenie nadväznosti na zariadenie spoločných vyšetrovacích a liečebných zložiek v odbore patologická anatómia s akreditáciou  podľa osobitného predpisu,7)
6. zabezpečenie nadväznosti na multidisciplinárny tím,[footnoteRef:11]) pričom lekár so špecializáciou v špecializačnom odbore rádiológia tohto skríningového mamografického pracoviska je jeho súčasťou, [11: ) § 2 ods. 43 zákona č. 576/2004 Z. z. v znení zákona č. 360/2024 Z. z.] 

7. výsledok klinického auditu zhoda, ak bol za sledované obdobie vykonaný klinický audit,
8. dodržiavanie diagnostických referenčných úrovní lekárskeho ožiarenia podľa osobitného predpisu,5)
9. dodržiavanie požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability mamografického prístroja podľa osobitného predpisu,4) 
10. súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny prsníka na základe odborného preverenia náhodnej vzorky zdravotnej dokumentácie pacientiek so zameraním na úplnosť mamografického vyšetrenia, kvalitu obrazovej dokumentácie, a primeranosť odporúčaného ďalšieho postupu, 
11. zabezpečenie zberu a poskytovanie údajov potrebných na hodnotenie kvality organizovaného skríningu rakoviny prsníka a umožnenie odborného preverenia pracoviska ministerstvom.

D. Indikátory kvality 

Indikátory kvality sledované za kalendárny rok zahŕňajú

	Názov indikátora
	Hodnota indikátora

	Počet vykonaných mamografických vyšetrení.
	≥ 5 000

	Počet vykonaných skríningových mamografických vyšetrení.
	≥ 3 000

	Dodržiavanie diagnostických referenčných úrovní lekárskeho ožiarenia podľa osobitného predpisu.5)

	Dodržiavanie požiadaviek na radiačnú ochranu, optimalizáciu lekárskeho ožiarenia a frekvencie vykonávania skúšok prevádzkovej stálosti a skúšok dlhodobej stability mamografického prístroja podľa osobitného predpisu.4)

	Vykonanie interného hodnotenia kvality.

	Výsledok klinického auditu za sledované obdobie, ak bol vykonaný.
	zhoda

	Súlad poskytovanej zdravotnej starostlivosti so štandardným postupom na výkon prevencie pri organizovanom skríningu rakoviny prsníka.

	Súlad poskytovanej zdravotnej starostlivosti so štandardným postupom na výkon prevencie pri včasnej detekcii rakoviny prsníka



Vysvetlivky skratiek
2D	– dvojrozmerné zobrazenie
AEC	– automatické riadenie expozície (Automatic Exposure Control)
B-mód	– dvojrozmerný ultrazvukový zobrazovací režim v šedej škále (Brightness Mode)
DICOM	– štandard na digitálne zobrazovanie a komunikáciu v medicíne (Digital Imaging and Communications in Medicine)
G	– označenie veľkosti ihly podľa stupnice gauge
PACS	– systém na archiváciu a prenos obrazovej dokumentácie (Picture Archiving and Communication System)
PMMA	– polymetylmetakrylát

